73. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 677 της 15/16 Σεπτ. 1976 (ΦΕΚ Α΄ 247)  Περί πληρώσεως μιας θέσεως επί βαθμώ 1ω του κλάδου Α1 Διοικητικού παρά τω Οργανισμώ Απασχολήσεως Εργατικού Δυναμικού (ΟΑΕΔ), δια διορισμού επί τριετεί θητεία. Έχοντες υπ’ όψει: 1)Τας διατάξεις του άρθρου 2 του Ν. 261/1976 «περί τρόπου πληρώσεως θέσεων των Νομικών Προσώπων Δημοσίου Δικαίου και συναφών διατάξεων». 2)Την υπ’ αριθ. 646/1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως και Εργασίας, απεφασίσαμεν και διατάσσομεν: Άρθρον 1. 1.Εκ των παρά τω Οργανισμώ Απασχολήσεως Εργατικού Δυναμικού (ΟΑΕΔ) οργανικών θέσεων επί βαθμώ 1ω του Κλάδου Α1 Διοικητικού, μία (1) τούτων δύναται να πληρούται δια διορισμού καταλλήλου προσώπου επί τριετεί θητεία λόγω της φύσεως της αποστολής και της εκτάσεως δραστηριότητος του Οργανισμού και της θέσεως. 2.Εις την θέσιν ταύτην διορίζονται πρόσωπα κεκτημένα πτυχίον Ανωτάτης Πανεπιστημιακής ή Ισοτίμου Σχολής, όπερ απαιτείται ως τυπικόν προσόν διορισμού εις θέσεις του Κλάδου Α1 Διοικητικού της Α΄ Κατηγορίας παρά τω Δημοσίω ή Νομικώ Προσώπω Δημοσίου Δικαίου, διακρινόμενα δια τον χαρακτήρα το ήθος και την διοικητικήν και επιστημονικήν των ικανότητα και εμπειρίαν εις θέματα κοινωνικής πολιτικής προσηκόντως αποδεικνυομένην. Άρθρον 2. (Άρθρον 2 παρ. 1 Ν.Δ. 4352/1964 ΦΕΚ 135 Α΄) 1.Ο διορισμός εις την ως άνω θέσιν ενεργείται δια Π.Δ/τος εκδιδομένου τη προτάσει του Υπουργού Εργασίας μετ’ απόφασιν του Υπουργικού Συμβουλίου. 2.Δια τον διορισμόν εις την εν λόγω θέσιν ισχύει το υπό του Υπαλληλικού Κώδικος ή άλλων Νόμων προβλεπόμενον όριον ηλικίας δια την είσοδον εις την Δημόσιον Υπηρεσίαν ή εις την Υπηρεσίαν ΝΠΔΔ. Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. 